अभी से सिरदर्द नहीं लेना चाहता, CSK के साथ बना रहूंगा...मुझे इतना पता है
CSK Captain MS Dhoni Retirement News Update चेन्नई सुपर किंग्स 10वीं बार IPLफाइनल में पहुंच गई है। मंगलवार को चेपॉक में खेले गए पहले क्वालिफायर मैच में चेन्नई ने गुजरात टाइट्ंस को 15 रन से हराया।
चेन्नई सुपर किंग्स 10वीं बार IPLफाइनल में पहुंच गई है। मंगलवार को चेपॉक में खेले गए पहले क्वालिफायर मैच में चेन्नई ने गुजरात टाइटंस को 15 रन से हरा दिया। मैच के बाद धोनी ने IPL से रिटायरमेंट पर पूछे गए सवाल पर जवाब दिया। उन्होंने कहा कि इस पर फैसला लेने के लिए 8-9 महीने का वक्त है।
मैच के बाद गुजरात के कप्तान हार्दिक ने भी धोनी की तारीफ की। उन्होंने कहा- हम विकेट गंवाते रहे। धोनी दूसरी ओर गेंदबाजी में बदलाव करते रहे।
हर्षा भोगले के सवाल, धोनी के जवाब...
रिटायरमेंट पर- फैसला लेने के लिए वक्त है​
कमेंटेटर हर्षा भोगले ने MS से पूछा था कि क्या चेन्नई के दर्शक आपको फिर यहां देखेंगे, तो धोनी बोले कि आप ये पूछना चाह रहे हैं कि क्या मैं यहां फिर खेलूंगा या नहीं? उसके बाद भोगले ने धोनी से सवाल पूछा क्या चेपॉक में अगले सीजन में खेलने के लिए लौटेंगे? धोनी ने मुस्कराते हुए जवाब दिया कि मुझे नहीं पता। मेरे पास फैसला करने के लिए 8-9 महीने हैं। अभी इसे लेकर सिरदर्द नहीं लेना चाहता।
खबर में आगे बढ़ने से पहले पोल में भाग लें।
चेन्नई सुपर किंग्स- फिलहाल पता नहीं किस रोल में जुड़ा रहूंगा
धोनी ने कहा- चाहे मैं बतौर खिलाड़ी रहूं या किसी और रूप में उनके साथ रहूं, फिलहाल मैं ये नहीं जानता। मैं सिर्फ इतना जानता हूं कि मैं CSK के साथ बना रहूंगा। मैं जनवरी से ही घर से बाहर हूं। मार्च में मैंने प्रैक्टिस शुरू कर दी थी। अब IPL का मिनी ऑक्शन दिसंबर में है। अभी इसमें समय है। मैं अभी इसको लेकर नहीं सोच रहा हूं।
IPL- फाइनल 2 महीने की कड़ी मेहनत का नतीजा
धोनी ने CSK के दसवीं बार फाइनल में पहुंचने पर कहा, "IPL बहुत बड़ा टूर्नामेंट है। पहले 8 टीमें खेलती थीं। अब 10 टीमें खेल रही हैं। ऐसे में एक और फाइनल कहना सही नहीं होगा। यह 2 महीने की कड़ी मेहनत का नतीजा है। सभी का इसमें योगदान रहा है। हां मिडिल ऑर्डर को पर्याप्त मौके नहीं मिल पाए, लेकिन हम जहां पर हैं, उससे खुश हैं।
कप्तानी- मैं कष्ट देने वाला कप्तान हो सकता हूं
कप्तानी पर धोनी ने कहा- मैं परिस्थितियों के अनुसार फील्डिंग को बदलता रहता हूं। ऐसे में मैं साथी खिलाड़ियों के लिए कष्ट देने वाला कप्तान हो सकता हूं। पर मुझे पता है कि कब किस खिलाड़ी का कहां उपयोग करना है। मैंने वैसा ही किया।
हमने कुछ गलतियां कीं। हमने 15 अतिरिक्त रन दिए। जिस तरह से हमारे पास गेंदबाजी है, वैसे में एक्स्ट्रा रन देना सही नहीं है। इस मैच में चेन्नई ने 13 वाइड बॉल फेंकीं। पथिराना ने ही 8 गेंद वाइड फेंकीं, जबकि दीपक चाहर ने 3 और तुषार देशपांडे ने दो वाइड फेंकीं।
क्वालिफायर मैच- जडेजा ने मौके का फायदा उठाया
धोनी ने कहा कि गुजरात टाइटंस अच्छी टीम है। उन्होंने टारगेट का अच्छी तरह पीछा किया। बाद में बॉलिंग करना हमारे लिए फायदेमंद रहा। जडेजा ने मौके का फायदा उठाया। उन्होंने अच्छी गेंदबाजी की। बल्लेबाजी में मोइन खान और जडेजा के योगदान को नहीं भूला जा सकता है।
स्पोर्ट्स की अन्य खबरें भी पढ़ें...
चेन्नई 10वीं बार फाइनल में, 15 रन से हारी गुजरात:जडेजा ने 18 रन देकर 2 विकेट लिए, सीजन में गायकवाड की 5वीं फिफ्टी
चेन्नई सुपरकिंग्स IPL 2023 के फाइनल में पहुंच गई है। चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हरा दिया। पूरी खबर पढ़ने के लिए यहां क्लिक करें। 
15 साल के IPL में पहली बार 9 रिकॉर्ड:एक दिन में चार बार बना 200+ स्कोर, चेन्नई ने एक पारी में फेंकी 136 गेंद
इंडियन प्रीमियर लीग (IPL) का यह सीजन रिकॉर्डतोड़ साबित हुआ है। इस सीजन में नौ ऐसे रिकॉर्ड बने, जो 15 साल के लीग के इतिहास में पहली बार बने हैं। आज हम इस स्टोरी में 9 ऐसे ही रिकॉर्ड की बात करेंगे। पूरी खबर पढ़ने के लिए यहां क्लिक करें। 